22/3/2010

**תערוכת פרויקטי גמר**

השנה, לראשונה, תקיים המכללה תערוכה של פרויקטי גמר, שיוגשו בשנת הלימודים תש"ע, במטרה לחשוף אותם בפני סגל המכללה, מוסדות המכללה, כלל הסטודנטים במכללה, אנשי תעשייה וארגונים שונים.

בתערוכה יוצגו כ-80 פרויקטים מכל מחלקות הלימוד. הסטודנטים המציגים ייבחרו מתוך קבוצת סטודנטים, שיגישו את הפרויקט עד לתאריך 1/7/10. הבחירה תיעשה ע"י הפרויקטורים, ויילקחו בחשבון קריטריונים כגון: ייצוגיות הפרויקט, רמה נאותה שלו והישגי הסטודנט בפרויקט עד כה. סטודנטים המעוניינים להציג, ולא נבחרו, יוכלו לפנות לפרויקטור עד לתאריך 11/4/10 ובקשתם תיבדק.

הסטודנטים הנבחרים יהיו מחויבים להציג בתערוכה. במהלך ההצגה ייבחנו הסטודנטים בבחינת מצגת (במשך 10 דקות) בפני ועדה אקדמית בוחנת. מצגת זו תחליף את המצגת המתקיימת בסוף הפרויקט. משקל ציון המצגת יהווה 10% מהציון הסופי של הפרויקט.

**התערוכה תתקיים בגינת הפיקוס, ביום ראשון, 30 במאי 2010 בין השעות 13:00-20:00.**

מתכונת התצוגה

* כל סטודנט יציג שני פוסטרים של הפרויקט שלו על פי המפרט המופיע בהמשך, וכן דגם (מעגל חשמלי/מערכת/תוכנה/סימולציה), במידה וקיים. הפוסטרים יתלו על מתקן מיוחד בצורת +. כל מתקן יציג 8 פוסטרים (4 פרויקטים). בין כל 2 פוסטרים יבנה דלפק עליו יניח הסטודנט את הדגם. שקע חשמל ותאורה מעל המתקן יסופקו לכל סטודנט על ידי המכללה.
* הסטודנט יחויב להימצא ליד העמדה שלו בין השעות ,13:00-14:00 וכן פרק זמן נוסף, שייקבע מראש, שיאפשר לו להציג את הפרויקט בפני ועדה אקדמית בוחנת. פרק זמן זה יכול להתחיל כבר מהשעה 9:00 בבוקר.
* הסטודנט יהיה מוכן להצגה (פוסטרים תלויים, מערכות מוכנות לפעולה) שעה לפני תחילת התערוכה (כלומר עד לשעה 12:00), וכן לפני מועד ההצגה לוועדה הבוחנת. לא יערכו בחינות במהלך "זמן אפקה" (בין השעות 13:00-14:00).

תוכן הפוסטר

הפוסטר צריך להכיל לפחות את הנושאים הבאים:

* מטרת הפרויקט
* האוכלוסייה לה מיועד הפרויקט (שם לקוח במידה וקיים)
* דרישות עיקריות
* עיקרי התכנון (שרטוט/סקיצה/מעגל חשמלי/גרפים עיקריים/תוצרי הפרויקט בצורה ויזואלית)
* חדשנות הפרויקט (אם קיימת)
* מומלץ לכלול אלמנטים ויזואליים כגון תמונה

הערות:

* הפוסטר יכול להיכתב בשפה העברית או האנגלית
* **על הסטודנט לקבל את אישור המנחה על תוכן הפוסטר בטרם יועבר להפקה**

עיצוב ומפרט הפוסטר

* גודל הפוסטר- 85 ס"מ X 55 ס"מ
* נייר- כרומו מט 225 גרם, ללא למינציה.
* עיצוב הפוסטר יעשה על ידי הסטודנט, ורק על פי התבנית הקבועה המצ"ב.
* על מנת להבטיח הפקה נאותה של הפוסטר, יוכלו הסטודנטים המעוניינים בכך, להיעזר בשירותי עריכה לשונית, שיינתנו ע"י גב' עדינה כספי, סגנית הנשיא לקשר חוץ.
* **יש להעביר את הפוסטרים המעוצבים** (לפני ההדפסה) לרחלי [raheli@afeka.ac.il](mailto:raheli@afeka.ac.il) בפורמט PowerPoint גרסת 2003 או 2007 **עד לתאריך 13 במאי 2010**. הפוסטרים ישלחו להדפסה במרוכז על ידי המכללה.
* סטודנטים שלא יעבירו את הפוסטרים עד למועד זה, יתבקשו להדפיס את הפוסטרים באופן עצמאי – **יש לבדוק מול בית הדפוס מה הפורמט לו הם מצפים.** המכללה תממן עלות ההדפסה עד לגובה של 120 ₪ (כולל מע"מ) עבור שני הפוסטרים. הכסף יוחזר לסטודנט לאחר שימסור חשבונית מקור למינהלת הפרויקטים.

נשמח לענות על כל שאלה שתתעורר.

**זכור - הפוסטר מייצג אותך ואת המכללה והוא צריך להיות נאה ומכובד הן מבחינת התוכן והן מבחינת העיצוב.**

בהצלחה לכולנו -

ניר אלנברג,

ראש מינהלת הפרויקטים

|  |  |  |
| --- | --- | --- |
|  |  | בכדי לערוך את הפוסטר יש להקליק על הצלמית בעזרת הלחצן הימני של העכבר, לבחור בתפריט את האפשרות "אובייקט מצגת/אובייקט מצגת מקושר/Presentation Object" ו-"ערוך קישור/Edit". |